open-index/open-wikipedia-markdown huggingface dataset:
ศิริมาศ ชื่นวิทยา

**ศิริมาศ ชื่นวิทยา** (ชื่อเล่น: เอ้) เป็นนักร้อง และนักแสดงชาวไทย มีชื่อเสียงจากการเป็นนักร้องนำ **วง[[พิ้งค์ (วงดนตรี)|พิ้งค์]] (Pink)** ภายใต้สังกัดอาร์เอส
## ประวัติ
**ศิริมาศ ชื่นวิทยา** หรือ "เอ้" เกิดเมื่อวันที่ 13 พฤศจิกายน พ.ศ. 2523 จบการศึกษาระดับปริญญาตรี คณะวิทยาการจัดการ สาขานิเทศศาสตร์ แขนงโฆษณา มหาวิทยาลัยราชภัฏสวนสุนันทา เข้าสู่วงการด้วยการแสดงมิวสิควีดีเพลง "เธอเปลี่ยนไป" ของ วง Syam

ศิริมาศได้เข้ามาเป็นนักร้องนำวงพิ้งค์ ภายใต้สังกัดอาร์เอส ในอัลบั้มชุดที่สอง ด้วยเหตุที่ 1 ในนักร้องวงพิ้งค์คือ ธิราพรรณ์ วชิรเดชกุล (หรือโมสต์) ได้ออกจากวงไป ศิริมาศจึงได้เป็นนักร้องนำของวง ออกอัลบั้มชุดที่ 2 ในวงพิ้งค์คือ "อัลบั้ม Ladies" ในปี 2546 เปิดตัวด้วยเพลง "ผู้หญิงลืมยาก" เพลงนี้ถือว่าเป็นเพลงที่ทำให้วงพิ้งค์ประสบความสำเร็จอย่างมาก และเป็นเพลงประจำวงจนถึงปัจจุบัน

หลังจากนั้นก็มีอัลบั้มต่อๆมาคือ "อัลบั้ม In Love" (พ.ศ. 2547), "อัลบั้ม ไพเราะ เพราะ Pink" (พ.ศ. 2548) และอัลบั้มชุดสุดท้าย "รัก เลิก โกรธ หลง" (พ.ศ. 2550) วงพิ้งค์มีเพลงฮิตที่เป็นที่รู้จักอย่างเช่น ผู้หญิง...ลืมยาก, มีความสุข (บนความทุกข์ของใครรึเปล่า), สาธุ, เริ่มจากร้อย, ผู้หญิงนิสัยไม่ดี และเพลง คนลงเอย

ศิริมาศเริ่มมีชื่อเสียงอีกครั้งด้วยการรับเชิญละครซีรีส์ ฮอร์โมน วัยว้าวุ่น ซีซั่น 2" ในบท พี่บอม (EP. 5)

## ผลงาน
### ละครโทรทศน์ / ละครซีรีส์

### มิวสิควีดีโอ

## ผลงานเพลง
### ซิงเกิ้ล

### ในนามวงพิ้งค์
* อัลบั้ม Ladies สังกัดอาร์เอส วางแผง 2546
* อัลบั้ม In Love สังกัดอาร์เอส วางแผง 2547
* อัลบั้มพิเศษ "คิดถึงแม่" สังกัดอาร์เอส ขับร้องเพลง แม่เชื่อก็พอ วางแผง 2547
* อัลบั้ม ไพเราะ เพราะ Pink สังกัดอาร์เอส วางแผง 2548
* อัลบั้ม รัก เลิก โกรธ หลง สังกัดอาร์เอส วางแผง 2550

## คอนเสิร์ต
* Concert มหกรรมคอนเสิร์ตทรัพย์สินทางปัญญา 2546
* Concert RS.Meeting Concert Super Surprise Trilogy
* Concert TEEN’Z IDOL CARNIVAL (ทีนส์ ไอดอล คาร์นิวอล)
* Concert Water Lip Balm Pink Ladies Concert
* Concert โครงการรักเธอประเทศไทย

## แหล่งข้อมูลอื่น
* 
* ประวัติ ศิริมาศ ชื่นวิทยา
* ประวัติ ศิริมาศ ชื่นวิทยา

หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ศิลปินสังกัดอาร์เอส
หมวดหมู่:นักร้องหญิงชาวไทย
หมวดหมู่:พุทธศาสนิกชนชาวไทย
ปาเลมบัง บัง ซุมเซล บาเบล

**ปาเลมบัง บัง ซุมเซล บาเบล** () เป็นทีมวอลเลย์บอลระดับอาชีพของประเทศอินโดนีเซียที่ได้รับการก่อตั้งในปี ค.ศ. 2002 ทีมนี้ตั้งอยู่ ณ เมืองปาเลมบัง โดยมีสนามเหย้าของสโมสรแห่งนี้คือ ปาเลมบังสปอร์ตฮอลล์ ทีมนี้เคยเป็นตัวแทนของประเทศอินโดนีเซีย เข้าแข่งขันรายการวอลเลย์บอลชิงแชมป์สโมสรเอเชีย ในปี ค.ศ. 2011

## เกียรติประวัติ
;โปรลีกา
***แชมป์ (3):** 2011, 2012, 2013
***รองชนะเลิศ (0):** 

## แหล่งข้อมูลอื่น

หมวดหมู่:สโมสรกีฬาที่ก่อตั้งในปี พ.ศ. 2545
หมวดหมู่:สโมสรวอลเลย์บอลในประเทศอินโดนีเซีย
อัลตราไวโอเลนซ์ (อัลบั้ม)

***อัลตราไวโอเลนซ์*** () คือสตูดิโออัลบั้มลำดับที่สามของลานา เดล เรย์ นักร้อง นักแต่งเพลงหญิงชาวอเมริกัน  วางจำหน่ายโดยยูเอ็มจีเรเคิดส์ดิงส์ เมื่อวันที่ 13 มิถุนายน พ.ศ. 2557

## รายชื่อเพลง

## อ้างอิง

หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มเพลงของลานา เดล เรย์
หมวดหมู่:อัลบั้มเพลงของค่ายอินเตอร์สโคปเรเคิดส์
สถานีรถไฟชินโอซากะ

}

↓ชินโคเบะ

ที่มา：
|}
|}
**สถานีรถไฟชินโอซากะ** () เป็นสถานีรถไฟกลางของจังหวัดโอซากะ ตั้งอยู่ในเขตโยโดงาวะ ของนครโอซากะ สถานีรถไฟโอซากะแบ่งออกเป็นสองส่วนด้วยกัน คือ ส่วนของรถไฟระหว่างเมือง และส่วนของรถไฟใต้ดิน ในส่วนของรถไฟระหว่างเมือง สถานีรถไฟโอซากะยังเป็นสถานีเปลี่ยนผ่านของรถไฟความเร็วสูงชิงกันเซ็ง ชานชาลาทางทิศตะวันตกเป็นชานชาลาของชิงกันเซ็ง สายโทไกโด มีปลายทางที่กรุงโตเกียว ในขณะที่ชานชาลาทางทิศตะวันออกเป็นชิงกันเซ็ง สายซันโย มีปลายทางที่นครฟุกุโอะกะ

สถานีรถไฟชินโอซากะ (หรือแปลคือ *สถานีรถไฟโอซากะแห่งใหม่*) ตั้งอยู่ห่างจากสถานีรถไฟโอซากะเดิม 3 กิโลเมตร เปิดดำเนินการในปี พ.ศ. 2507 เพื่อรองรับรถบบรถไฟชิงกันเซ็ง ที่ไม่สามารถก่อสร้างฝ่าเข้าไปในเขตใจกลางเมืองที่หนาแน่นได้ ซึ่งสถานีทั้งแห่งใหม่และเก่าสามารถเชื่อมต่อกันผ่านระบบรถไฟใต้ดิน

## รถไฟระหว่างเมือง

## รถไฟใต้ดิน

## อ้างอิง

หมวดหมู่:สถานีรถไฟของบริษัทรถไฟญี่ปุ่นตอนกลาง
หมวดหมู่:สถานีรถไฟของบริษัทรถไฟญี่ปุ่นตะวันตก
หมวดหมู่:สถานีรถไฟในโอซากะ
ช
ครัวอินดี้

**ครัวอินดี้** () เป็นรายการวาไรตี้เกี่ยวกับการทำอาหารวลีประจำรายการคือ "ฟู้ดอารมณ์ดีที่ใคร ๆ ก็ทำได้" ออกอากาศทุกวันอาทิตย์ 12:00 น. ทางสถานีวิทยุโทรทัศน์กองทัพบกช่อง 5

## พิธีกร
### พิธีกรหลัก (ยุคสุดท้าย)
ดำเนินรายการตั้งแต่วันที่ 6 มีนาคม – 21 สิงหาคม พ.ศ. 2559
* ปีติภัทร คูตระกูล (แบม)
* ณัฐพงศ์ หน่อชูเวช (เชฟฟาง)

### พิธีกรในอดีต
* บรรณ บริบูรณ์ (เชฟอิ๊ก)
* ฝ้ายฟู ภัทรานวัช (เชฟฝ้ายฟู)
* ธนกฤต พานิชวิทย์ (ว่าน) 
* สุภรดี ศิวพรพิทักษ์ (เชฟฟิน) 
* ดนัยภัทร พิบูลสงคราม (เลิฟ) 
* ระภา สุระจรัส (ป่าน)
## ช่วงต่าง ๆ ของรายการในปัจุบัน
* **Indy Yummy** เลิฟและป่าน จะพาไปเสาะหาร้านอาหารที่ขึ้นชื่อว่าเด็ดและดังเพื่อมารีวิวอาหารของทางร้านให้คุณผู้ชมได้รู้จัก แนะนำเมนูเด็ดประจำร้านที่คุณพลาดไม่ได้ และเลือก 1 เมนูเด็ดประจำร้านเพื่อส่งต่อให้กับคุณว่านในการแกะสูตรเมนูอาหารต่อไป โดยมีสโลแกนว่า "ทุกอย่างที่เค้าว่าดี ทุกสิ่งที่เค้าว่าเด็ด เราจะสรรหามาให้คุณผู้ชมถึงที่"
* **สูตรลับจับแกะ** หลังจากว่านชิมเมนูที่เลิฟป่านส่งมาให้จากช่วง Indy Yummy แล้ว จะทำการออกไปเลือกซื้อวัตถุดิบที่ใช้ในการทำเมนูนั้นๆที่ตลาดหรือซุปเปอร์มาร์เก็ตต่างๆ และกลับมาทำเมนูนั้นๆ
* **ฟินเวอร์** เชฟฟินจะมาดัดแปลงเมนูอาหารหรือวัตถุดิบต่างๆให้มีความพิเศษและน่าทานยิ่งขึ้น โดยมีสโลแกนประจำช่วงว่า "เมคโอเวอร์อาหารธรรมดา ที่แค่กระพริบตาก็เปลี่ยนไป"  
* **อินดี้ มี Skill** แนะนำเคล็ดลับเด็ดๆที่ช่วยให้คุณทำอาหารง่ายและรวดเร็วมากขึ้น

## รายชื่อตอน
ครัวอินดี้ ปี 8

## อ้างอิง

## แหล่งข้อมูลอื่น
* เว็บไซต์ โซลิต เอนเตอร์เทนเม้นท์ 
* แฟนเพจรายการครัวอินดี้ทางเฟซบุ๊ก

หมวดหมู่:รายการโทรทัศน์ช่อง 5
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
หมวดหมู่:รายการปกิณกะทางโทรทัศน์ไทยในคริสต์ทศวรรษ 2000
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2000
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2559
แม็คลาเรน พี1

**แม็คลาเรน พี1** () เป็นรถยนต์นั่งปลั๊กอินไฮบริดสมรรถนะสูง (Plug-in hybrid sport car) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวครั้งแรกในปี ค.ศ. 2012 ที่งานปารีสมอเตอร์โชว์ และเริ่มจำหน่ายให้เฉพาะกลุ่มลูกค้าที่ประเทศอังกฤษ ในเดือนตุลาคม ค.ศ. 2013 พี1 ทั้งหมด 375 คันได้ถูกจำหน่ายเรียบร้อยแล้วในเดือนพฤศจิกายน 2013 ส่วนพี1 ที่ปรับปรุงให้เป็นรถแข่งสนาม ใช้ชื่อว่า "พี1 จีทีอาร์" (P1 GTR) ได้เปิดตัวตามมาในปี 2015 ที่งานเจนีวามอเตอร์โชว์ ซึ่งจะจำหน่ายจำกัดจำนวนเพียง 35 คัน และพี1 ทั้ง 375 คัน จะอนุญาตให้เจ้าของเป็นเจ้าของได้เพียงคันเดียวเท่านั้น 

พี1 นับเป็นรุ่นตัวสูงสุดของค่าย และเป็นสายการผลิตต่อจาก แม็คลาเรน เอฟ1 ที่ยุติการผลิตไปเมื่อปี ค.ศ. 1998 โดยมีการนำเทคโนโลยีไฮบริดเข้ามาใช้รวมถึงเทคโนโลยีจากสนามแข่งฟอร์มูลาวัน แต่พี1 ก็ไม่ได้คงการออกแบบให้มี 1+2 ที่นั่ง ที่มีที่นั่งตรงกลางเหมือน เอฟ1 สิ่งหนึ่งที่ยังคงไว้เช่นเดิมอาทิ การออกแบบให้เครื่องอยู่กลางลำท้าย และขับเคลื่อนด้วยล้อหลัง มีการใช้คาร์บอนไฟเบอร์โมโนค๊อก (Carbon fibre monocoque) ในโครงของรถ ส่วนหลังคาได้ใช้วัสดุใหม่ที่เรียกว่า "โมโนเคจ" (MonoCage) ซึ่งพัฒนามาจาก โมโนเซลล์ ที่เคยใช้กับ 12ซี สไปเดอร์ ที่มาในช่วงต้นปี ค.ศ. 2012 จุดเด่นของพี1 นั้นเป็นที่ไฟหน้าที่ลอกเลียนมาจากตราสัญลักษณ์ประจำยี่ห้อแม็คลาเรน 

พี1 ได้ใช้เครื่องยนต์ McLaren M838TQ twin-turbo 3.8 ลิตร V8 ซึ่งสามารถให้กำลังได้ถึง 727 แรงม้า (542 kW) และแรงบิดที่ 719 นิวตัน/เมตร (531 lb ft) ส่วนเครื่องยนต์ไฟฟ้า สามารถทำกำลังได้ที่ 176 แรงม้า (131 kW) และแรงบิดที่ 260 นิวตัน/เมตร (192 lb ft) เมื่อรวมกันแล้วสามารถทำกำลังได้มากถึง 903 แรงม้า และแรงบิดที่ 978 นิวตัน/เมตร สำหรับในเรื่องของอัตราเร่ง 0-100 กม./ชม. สามารถทำได้ที่ 2.8 วินาที 0-200 กม./ชม. ได้ที่ 6.8 วินาที และ 0-300 กม./ชม. ได้ที่ 16.5 วินาที ซึ่งเร็วกว่าแม็คลาเรน เอฟ1 ถึง 5.5 วินาที ในเรื่องของความเร็วสูงสุดของเครื่องยนตร์ไฟฟ้า สามารถทำได้ที่  349 กม./ชม. (217 ไมล์/ชม.)

สำหรับราคาจำหน่ายเฉลี่ย พี1 สูงกว่า 1.6 ล้านดอลลาร์ หรือเป็นเงินไทยประมาณ 48 ล้านบาท ส่วนพี1 จีทีอาร์ นั้นมีราคาสูงถึง 2.8 ล้านดอลลาร์ หรือ 84 ล้านบาทในเงินไทย 

## พี1 จีทีอาร์
left|250px|thumb|พี1 จีทีอาร์ ที่งานเจนีวามอเตอร์โชว์
เป็นรุ่นที่ผลิตมาเพื่อเฉลิมฉลอง 20 ปีแห่งชัยชนะที่สนามแข่ง 24 ชั่วโมง เลอม็อง ถือเป็นรุ่นที่ออกแบบมาเพื่อใช้วิ่งบนสนามแข่งของ พี1 โดยตรง

พี1 จีทีอาร์ จะจำกัดจำนวนเพียง 35 คันเท่านั้น โดยได้เปิดตัวอย่างไม่เป็นทางการครั้งแรกที่ เพบเบิลบีช (Pebble Beach) ปี ค.ศ. 2014 และเป็นอย่างทางการในปี ค.ศ. 2015 ที่งานเจนีวามอเตอร์โชว์ 2015

พี1 จีทีอาร์ จะถือเป็นรถที่มีกำลังมากที่สุดเท่าที่แม็คลาเรนเคยทำมา ด้วยแรงม้าถึง 986 ตัว (1,000 PS) 

## อ้างอิง

หมวดหมู่:รถสปอร์ต
หมวดหมู่:รถแม็คลาเรน
หมวดหมู่:รถยนต์ปลั๊กอินไฮบริด
กล้วยไม้ผีอเมริกา

thumb|''Dendrophylax lindenii''
กล้วยไม้ผีอเมริกา (; ) (ชื่อทั่วไป "กล้วยไม้ผี" ก็ใช้กับ *[[Epipogium aphyllum]]* ด้วย) เป็นพืชอายุยืนกาฝากในวงศ์กล้วยไม้ (วงศ์กล้วยไม้) มีถิ่นกำเนิดในรัฐฟลอริดา ประเทศคิวบา และในประเทศบาฮามาส

ทั้งนี้กล้วยไม้ผียังมีชื่ออื่นในภาษาอังกฤษอีก เช่น **palm polly** และ **white frog orchid** เป็นต้น

## อ้างอิง

หมวดหมู่:กล้วยไม้
เคอนิกเส็กก์

**เคอนิกเส็กก์ ออโตโมทีฟ เอบี** () เป็นบริษัทรถยนต์สัญชาติสวีเดน มีฐานการผลิตใหญ่อยู่ที่ Ängelholm เน้นการผลิตรถยนต์สมรรถนะสูง

## ประวัติ
[thumb|250px|right|[เคอนิกเส็กก์ ซีซี8เอส รถคันแรกของบริษัท ผลิตมาเพียง 6 คัน]]
[thumb|250px|right|[เคอนิกเส็กก์ ซีซีอาร์ อดีตรถที่เร็วที่สุดในโลกประจำปี 2005 (อย่างไม่เป็นทางการ) ที่ 388.87 กม./ชม.]]
[thumb|250px|right|[เคอนิกเส็กก์ ซีซีเอ็กซ์ หนึ่งในรุ่นที่ทำโฉมย่อย ๆ มากที่สุด]]
[thumb|250px|right|[เคอนิกเส็กก์ อาเกียรา หนึ่งในรถที่มีราคาสูงที่สุดในโลก]]
[thumb|[เคอนิกเส็กก์ เรเกร่า เป็นรถยนต์ระบบไฮบริดรุ่นแรกของค่าย โคนิกเซกก์]]
[thumb|[เคอนิกเส็กก์ เจสโค ตัวตายตัวแทนของ Koenigsegg Agera RS]]
[thumb|[เคอนิกเส็กก์ จีเมร่า ไฮเปอร์คาร์รุ่นใหม่ล่าสุดอีกหนึ่งรุ่น ซึ่งเป็น Mega-GT (Mega-Gran Turismo) คันแรกของโลก]]
บริษัทได้ก่อตั้งขึ้นในปี 1994 ในสวีเดน โดยนายคริสเตียน ฟอน เคอนิกเส็กก์ เขาได้ให้เหตุผลว่าเขาใฝ่ฝันที่จะสร้างรถซูเปอร์คาร์ระดับโลกตั้งแต่เป็นเด็กอายุ 5 ขวบ โดยมีภาพยนตร์นอร์เวย์ เรื่อง The Pinchcliffe Grand Prix เกี่ยวกับช่างซ่อมจักรยานผู้ซึ่งสามารถสร้างรถแข่ง เป็นแรงบันดาลใจ หลายปีต่อมารถต้นแบบที่วิ่งบนถนนได้ก็ได้ประดิษฐ์ขึ้นมาครั้งแรกในปี 2002 จนต่อมาก็เป็นรุ่น ซีซี8เอส (Koenigsegg CC8S) แต่ก็ผลิตมาได้เพียง 6 คันเท่านั้น

ในปี 2006 เคอนิกเส็กก์ ได้ออกรุ่น ซีซีเอกซ์ (CCX) ซึ่งสามารถวิ่งตามกฎหมายจราจรได้ในหลาย ๆ ประเทศ รวมถึงประเทศสหรัฐอเมริกา ทำให้เคอนิกเส็กก์เริ่มประสบความสำเร็จและมีชื่อเสียง

ในเดือนมีนาคม 2009 เคอนิกเส็กก์ ซีซีเอกซ์อาร์ ได้รับการคัดเลือกจากฟอบส์ ให้เป็นหนึ่งในสิบรถที่สวยที่สุดในประวัติศาสตร์

ในเดือนธันวาคม 2010 เคอนิกเส็กก์ อกีรา ได้รับรางวัลไฮเปอร์คาร์แห่งปี (Hypercar of the Year Award) จาก บีบีซี ท็อปเกียร์ รายการโทรทัศน์ด้านรถยนต์ชื่อดัง

สำหรับในประเทศไทย Koenigsegg (เคอนิกเส็กก์) บริษัทผู้ผลิตรถยนต์ที่สั่งสมประสบการณ์ในการสร้างรถ Hypercar สมรรถนะสูงมายาวนาน กว่า 25 ปี สัญชาตสวีเดน นำเข้าโดย บริษัท เจเนอร์รัล ออโต้ ซัพพลาย จำกัด (ในเครือชาริช โฮลดิ้ง Sharich Holding) และ ตัวแทนจำหน่าย Lamborghini ประเทศไทย รายใหม่

## รุ่นต่าง ๆ
* Koenigsegg CC (1996)
* Koenigsegg CC8S (2002-2003)
* Koenigsegg CCR (2004-2006)
* Koenigsegg CCGT (2007)
* Koenigsegg CCX (2006-2010)
* Koenigsegg CCXR (2007-2010)
* Koenigsegg CCXR Special Edition (2007)
* Koenigsegg CCX Edition (2008)
* Koenigsegg CCXR Edition (2008)
* Koenigsegg Quant (2009)
* Koenigsegg Trevita (2009-2010)
* Koenigsegg CCR Evolution (2011)
* Koenigsegg Agera (2010-2013)
* Koenigsegg Agera R (2011-2014)
* Koenigsegg Agera R BLT (2012)
* Koenigsegg Agera X (2012)
* Koenigsegg Agera S (2012-2014)
* Koenigsegg Agera S Hundra 100 (2013)
* Koenigsegg One:1 (2014–2018)
* Koenigsegg Agera RS (2015–2018)
* Koenigsegg Agera Final (2016–2018; ผลิตแค่ 3 คันเท่านั้น)
* Koenigsegg Regera (2015–ปัจจุบัน; ผลิตตั้งเป้าที่ 80 คัน)
* Koenigsegg Jesko (2021–ปัจจุบัน; ผลิตตั้งเป้าที่ 125 คัน)
* Koenigsegg Jesko Absolute (2021–ปัจจุบัน; ความเร็วสูงสุด 500 km/h (310.7 mph))
* Koenigsegg Gemera (2022–ปัจจุบัน; ผลิตตั้งเป้าที่ 300 คัน)

## อ้างอิง

## แหล่งข้อมูลอื่น
* เว็บไซต์หลัก

หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:บริษัทของสวีเดน
หมวดหมู่:บริษัทที่ก่อตั้งในปี พ.ศ. 2537
หมวดหมู่:เคอนิกเส็กก์
ซับเทนชั่น

**ซับเทนชั่น** (อังกฤษ: Subtention) เป็นวงดนตรีชาวไทย ภายใต้สังกัด เมโลดิก้า ในเครืออาร์เอส โปรโมชั่น เจ้าของเพลงฮิต "ขอเป็นคนสุดท้าย"
## ประวัติ
**ซับเทนชั่น** เริ่มก่อตั้งวงเมื่อ พ.ศ. 2545 โดยการประกวดร้องเพลงและ ได้รับรางวัลวงดนตรีดีเด่น ประเภทอุดมศึกษาจากการประกวด RS Panasonic Star Challenge 2002 และได้เซ็นสัญญาภายใต้สังกัด เมโลดิก้า ในเครืออาร์เอส เป็นเวลา 2 ปี แต่ออกอัลบั้มมาเพียงชุดเดียว 

ในวงนี้มีทั้งหมด 5 คนด้วยกันคือ **เอี๊ยบ - พีรฉัตร จิตรมาส** (ร้องนำ), **เป๊ก - ทศพร บุราไกร** (เบส), **น้อย - ปรานณต สาระ** (กีต้าร์), **จิ๊บ - จารุพงศ์ กล้าแข็ง** (คีย์บอร์ด) และ **ยอด - จิรยุทธ กลีบบัว** (กลอง)

ออกอัลบั้มชุดเดียวที่ชื่อว่า "Subtention" ในปี พ.ศ. 2546 โดยมีเพลงฮิตติดชาร์ตทางคลื่นวิทยุจนถึงปัจจุบันคือเพลง "ขอเป็นคนสุดท้าย" หลังจากที่เพลงแรกที่ปล่อยออกมาก็มีเพลงที่สองคือเพลง "อายน้ำตา"

## ปัจจุบัน
ภายหลังที่วงซับเทนชั่นหมดสัญญากับทางอาร์เอส ทางวงก็ไปเล่นดนตรีตามผับหรือร้านอาหารโดยมีสมาชิกเพิ่มอีก 2 คนคือ ปุ๊-เทอดพงษ์ บุญพอ (เบส) และ นิว-วัชรพล เจริญวรรธะ (ร้องชาย) ส่วนเอี๊ยบนักร้องนำก็เคยประกวด เดอะสตาร์ ค้นฟ้าคว้าดาว ปี 5 แต่ไม่ติด 1 ใน 8

## ผลงาน
### ผลงานเพลง

## อ้างอิง
* fanpages ของวงซับเทนชั่น
* เอี๊ยบ SUBTENTION
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีป็อปสัญชาติไทย
กล้วยไม้ผี

กล้วยไม้ผี () เป็นชื่อที่ใช้เรียกกล้วยไม้กาฟากไม่มีใบที่แตกต่างกันอย่างสิ้นเชิงสองชนิด



**[[กล้วยไม้ผีอเมริกา]]** ()เป็นกล้วยไม้กาฟากบนต้นไม้ใหญ่ที่เพียงแต่เกาะอยู่บนต้นไม้ใหญ่ โดยจะงอกเพียงรากที่มีสีเขียว ซึ่งสามารถสังเคราะห์แสงได้เช่นใบ พืชชนิดนี้จึงไม่ต้องการใบ และจะงอกดอกเมื่อฤดูร้อนมาถึง จึงเป็นที่มาของคำว่ากล้วยไม้ผี เพราะมีดอกงอกออกมาจากที่ที่ไม่มีต้นอยู่เลย


**[[กล้วยไม้ผียูเรเชีย]]** ()เป็นกล้วยไม้กาฟากบนเส้นใยของรา โดยจะดูดน้ำ และอาหารจากเส้นใยของราที่พยายามจะมาครอบคลุมและย่อยสลายเมล็ด และจะงอกเพียงแต่ดอกเท้านั้นออกมาจากพื้นดิน เช่นเดียวกับกล้วยไม้อเมริกา เนื่องจากกล้วยไม้ชนิดนี้ไม่มีทั้งรากและใบจึงถูกเรียกว่า "กล้วยไม้ผี" เช่นเดียวกับกล้วยไม้ผีอเมริกาเนื่องจากกล้วยไม้ชนิดนี้งอกดอกออกมาจากที่ที่ดูเหมือนจะไม่มีต้นกล้วยไม้อยู่

## อ้างอิง
มนตรี มงคลสมัย

**ศาสตราจารย์ นายแพทย์มนตรี มงคลสมัย** (นามเดิม : เม่งติ่ด มงคลสมัย) (24 พฤษภาคม พ.ศ. 2447 - พ.ศ. 2498 ) อดีตศาสตราจารย์และหัวหน้าภาควิชากุมารเวชศาสตร์คนแรกของคณะแพทยศาสตร์ จุฬาลงกรณ์มหาวิทยาลัย นักเรียนทุนมูลนิธิร๊อกกี้เฟลเลอร์

## ประวัติ
**ศาสตราจารย์ นายแพทย์มนตรี มงคลสมัย** (นามเดิม : เม่งติ้ด มงคลสมัย) เกิดเมื่อวันที่ 24 พฤษภาคม พ.ศ. 2447 ณ ตำบลตลาดบ้านเหนือ อำเภอเมือง จังหวัดกาญจนบุรี เป็นบุตรชายคนโตของนายจือ กับนางส้มทับ มงคลสมัย จบชั้นมัธยม 3 ที่โรงเรียนวิสุทธรังษี ซึ่งเป็นโรงเรียนประจำจังหวัด และย้ายเข้ากรุงเทพฯ โดยพักอยู่ตามบ้านญาติพี่น้องเพื่อเรียนต่อที่โรงเรียนปทุมคงคา จนจบชั้นมัธยม 6 ที่โรงเรียนปทุมคงคา จึงเข้าศึกษาต่อทางด้านแพทยศาสตร์ ที่จุฬาลงกรณ์มหาวิทยาลัย เมื่อจบการศึกษาแล้ว คณะแพทยศาสตร์ศิริราชพยาบาลได้คัดเลือกนายแพทย์มนตรี มงคลสมัย ไว้เป็นแพทย์ประจำบ้านในแผนกอายุรกรรมศาสตร์ นายแพทย์มนตรีได้ปฏิบัติการงานในคณะแพทยศาสตร์ศิริราชพยาบาลเป็นเวลานาน 19 ปี จึงได้ย้ายไปเป็นอาจารย์สอนแขนงกุมารเวชศาสตร์ ที่คณะแพทยศาสตร์ จุฬาลงกรณ์มหาวิทยาลัยจนถึงวันที่ 30 ตุลาคม พ.ศ. 2497 รวมเวลาปฏิบัติงานที่คณะแพทยศาสตร์ จุฬาลงกรณ์มหาวิทยาลัยเป็นเวลา 7 ปี    

## ประวัติการศึกษา
* ชั้นมัธยมต้น : โรงเรียนวิสุทธรังษี จังหวัดกาญจนบุรี
* ชั้นมัธยมปลาย : โรงเรียนปทุมคงคา กรุงเทพมหานคร
* ชั้นอุดมศึกษา : คณะแพทยศาสตร์ จุฬาลงกรณ์มหาวิทยาลัย
* ทุนร็อกกี้เฟลเลอร์ : วิชาเฉพาะกุมารเวชศาสตร์ ประเทศสหรัฐอเมริกา (พ.ศ. 2472 - 2474)

## ประวัติการทำงาน
* พ.ศ. 2471 : ตำแหน่ง แพทย์ประจำบ้าน แผนกอายุรกรรมศาสตร์ โรงพยาบาลศิริราช
* พ.ศ. 2474 : เข้ารับราชการเป็นอาจารย์ ที่แผนกอายุรกรรมศาสตร์ 
* พ.ศ. 2489 : เข้ารับราชการเป็นอาจารย์ ที่คณะแพทย์ศาสตร์ศิริราชพยาบาล
* พ.ศ. 2490 : ดำรงตำแหน่งหัวหน้าแผนกกุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย
* พ.ศ. 2490 : ดำรงตำแหน่งอนุสาสกของคณะแพทยศาสตร์แห่งโรงพยาบาลจุฬาลงกรณ์ 

## เครื่องราชอิสริยาภรณ์

## อ้างอิง

## แหล่งข้อมูลอื่น
* จุฬาลงกรณ์มหาวิทยาลัย
* ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย 

หมวดหมู่:บุคคลจากคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์
หมวดหมู่:อาจารย์คณะแพทยศาสตร์
หมวดหมู่:ข้าราชการพลเรือนชาวไทย
หมวดหมู่:ศาสตราจารย์
หมวดหมู่:บุคคลจากอำเภอเมืองกาญจนบุรี
หมวดหมู่:บุคคลจากโรงเรียนวิสุทธรังษี
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นักวิชาการจากจังหวัดกาญจนบุรี
เอเดกโก

**เอเดกโก เอส.เอ.** () เป็นบริษัทที่ปรึกษาทรัพยากรบุคคลข้ามชาติ ตั้งอยู่ในประเทศสวิตเซอร์แลนด์ เอเดกโกกรุ๊ปเป็นผู้จัดหาคำปรึกษาการบริหารทรัพยากรบุคคล (human resources solutions) รายใหญ่สุดของโลก มีลูกจ้าง 33,000 คน เครือข่ายกว่า 5,500 สาขา ในกว่า 60 ประเทศและดินแดนทั่วโลก บริษัทฯ เสนอบริการหลากหลายซึ่งเชื่อมโยงผู้เข้าร่วมกว่า 700,000 คนกับลูกค้ากว่า 100,000 คนทุกวัน บริษัทฯ ก่อตั้งเมื่อปี 2509 จากการรวมบริษัท Ecco สัญชาติฝรั่งเศส และ Adia Interim สัญชาติสวิตเซอร์แลนด์

หมวดหมู่:บริษัทสวิสที่ก่อตั้งในปี พ.ศ. 2539
กล้วยไม้ผียูเรเชีย

**กล้วยไม้ผียูเรเชีย** (; ) (ระวังสับสนกับกล้วยไม้ผีอเมริกา) เป็นกล้วยไม้ที่สามารถอยู่ในสภาพแวดล้อมที่ทรหด กล้วยไม้ผียูเรเชียเป็นพืชปรสิตบนเชื้อรา และไม่สามารถสร้างคลอโรฟิลล์ ทำให้สังเคราะห์แสงไม่ได้

## อ้างอิง

หมวดหมู่:กล้วยไม้
สายการบินประจำชาติ

[thumb|[โบอิง 747-400 ของการบินไทย สายการบินประจำชาติไทย]]

**สายการบินประจำชาติ** หรือ **สายการบินแห่งชาติ** () เป็นสายการบินรูปแบบหนึ่ง ซึ่งเป็นสายการบินตัวแทนของประเทศหรือดินแดนนั้น ๆ สายการบินแห่งชาติส่วนใหญ่จะมีรูปธงชาติประดับไว้บนตัวหรือหางของเครื่องบิน ประเทศโดยส่วนมากมีหรือเคยมีสายการบินประจำชาติ รัฐบาลของประเทศโดยส่วนมากจะเป็นผู้ถือหุ้นเกินกึ่งหนึ่งหรือเป็นเจ้าของสายการบินประจำชาติตน แต่ปัจจุบันสายการบินประจำชาติของบางประเทศก็ไม่ได้ถูกถือหุ้นโดยรัฐบาลของประเทศนั้น ๆ เลย หรือรัฐบาลถือหุ้นอยู่แต่ไม่ถึงกึ่งหนึ่ง

การที่ประเทศต่าง ๆ จัดตั้งสายการบินประจำชาติของตนขึ้นนั้นมีด้วยกันหลายสาเหตุ เช่นเพื่อรักษาสิทธิทางการบินต่าง ๆ ในขณะที่ประเทศยังไม่มีสายการบินสัญชาติตน, เพื่อแข่งขันกับสายการบินประจำชาติอื่น ๆ, ต้องการพัฒนาเศรษฐกิจ, ส่งเสริมการท่องเที่ยว, เพื่อแสดงอัตลักษณ์ของชาติตน มุ่งหวังที่จะสร้างภาพลักษณ์ด้านดีให้กับประเทศ หรือเหตุผลทางด้านชาตินิยม (nationalist reasons) เป็นต้น

## รายชื่อสายการบินแห่งชาติ
ตารางด้านล่างนี้ แสดงรายชื่อ**[[สายการบิน]]แห่งชาติ**ประเทศต่างๆ ดังนี้

สหรัฐอเมริกาไม่ปรากฏอยู่ในตารางนี้ เนื่องจากรัฐบัญญัติการบิน พ.ศ. 2501 ของรัฐบาลกลางสหรัฐ (Federal Aviation Act of 1958) ไม่ได้กำหนดให้สายการบินรายหนึ่งรายใดเป็น U.S. flag air carrier (สายการบินประจำชาติสหรัฐฯ) แต่กำหนดให้ U.S. flag air carrier หมายความถึงสายการบินสัญชาติสหรัฐฯ สายการบินใดสายการบินหนึ่งก็ได้ทั้งสิ้น ที่มีเส้นทางการบินไปยังต่างประเทศ

## หมายเหตุและการอ้างอิง
### หมายเหตุ


### อ้างอิง




## แหล่งข้อมูลอื่น
* International Air Transport Association
* US Maritime Administration 


หมวดหมู่:รายชื่อเกี่ยวกับการบิน
หมวดหมู่:รายชื่อองค์การ
ประเทศไทยในโอลิมปิกฤดูร้อน 2016

**ราชอาณาจักรไทย** ได้เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ เมืองรีโอเดจาเนโร **สหพันธ์สาธารณรัฐ**บราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิคแห่งประเทศไทย ในพระบรมราชูปถัมภ์ ได้ส่งทีมนักกีฬาเข้าแข่งขันทั้งหมด 54 คน แบ่งเป็นเป็นชาย 26 คนและหญิง 28 คน เข้าร่วมการแข่งขันใน 15 ชนิดกีฬา

## เหรียญรางวัล

## นักกีฬา

## [[ไฟล์:Athletics pictogram.svg|30px]] กรีฑา

นักกีฬากรีฑาของไทยมีคุณสมบัติเข้าแข่งขันรายการต่อไปนี้:
;สัญลักษณ์
***Note**–Ranks given for track events are within the athlete's heat only
***Q** = ผ่านการคัดเลือกในรอบต่อไป
***q** = Qualified for the next round as a fastest loser *or*, in field events, by position without achieving the qualifying target
***NR** = สถิติระดับประเทศ
*N/A = Round not applicable for the event
*Bye = Athlete not required to compete in round

;ชาย
;ประเภทลู่และลาน

;หญิง
;ประเภทลู่และถนน

;ประเภทลาน

## [[ไฟล์:Archery pictogram.svg|30px]] ยิงธนู

นักกีฬายิงธนูไทยมีคุณสมบัติทั้งหมด 7 คน ต่อไปนี้ 

## [[ไฟล์:Badminton pictogram.svg|30px]] แบดมินตัน

นักกีฬาแบดมินตันไทยมีคุณสมบัติทั้งหมด 7 คน ต่อไปนี้

;ชาย

;หญิง

;คู่ผสม

## [[ไฟล์:Boxing pictogram.svg|30px]] มวยสากลสมัครเล่น

นักกีฬามวยสากลสมัครเล่นของไทยมีคุณสมบัติเข้าแข่งขันรายการต่อไปนี้

## [[ไฟล์:Cycling pictogram.svg|30px]] จักรยาน

### ประเภทถนน

### ประเภทบีเอ็มเอ็กซ์

## [[ไฟล์:Golf pictogram.svg|30px]] กอล์ฟ

นักกีฬากอล์ฟของไทยมีคุณสมบัติเข้าแข่งขันรายการต่อไปนี้

## [[ไฟล์:Judo pictogram.svg|30px]] ยูโด

นักยูโดของไทยมีคุณสมบัติ 1 คน ในประเภทเฮฟวี่เวทชาย (+100 กก.)

## [[ไฟล์:Rowing pictogram.svg|30px|alt=|link=]] กีฬาเรือพาย

นักกีฬาเรือพายของไทยมีคุณสมบัติเข้าแข่งขันรายการต่อไปนี้

## [[ไฟล์:Sailing pictogram.svg|30px]] กีฬาเรือใบ

นักกีฬาเรือใบ

**M** = รอบชิงเหรียญรางวัล; EL = ถูกคัดออก – did not advance into the medal race

## [[ไฟล์:Shooting pictogram.svg|30px]] กีฬายิงปืน

นักกีฬายิงปืนจากประเทศไทยที่ได้รับโควตามีดังนี้

## [[ไฟล์:Swimming pictogram.svg|30px]] ว่ายน้ำ

นักว่ายน้ำไทยที่ผ่านคุณสมบัติ มีดังต่อไปนี้

## [[ไฟล์:Table tennis pictogram.svg|30px]] เทเบิลเทนนิส

นักปิงปองไทยที่มีคุณสมบัติ มีดังต่อไปนี้

## [[ไฟล์:Taekwondo pictogram.svg|30px]] เทควันโด

พาณิภัค วงศ์พัฒนกิจ ผ่านการคัดเลือกโดยอัตโนมัติ ในรุ่นไม่เกิน 49 กก. หญิง โดยการติดอันดับ 1 ใน 6 ของ WTF Olympic Rankings เทวินทร์ หาญปราบ และพรรณนภา หาญสุจินต์ ผ่านการคัดเลือกในรุ่นไม่เกิน 58 กก. ชาย และ ไม่เกิน 57 กก. หญิง ในการแข่งขันรอบคัดเลือกโอลิมปิกโซนเอเชีย 2016 ในมะนิลา ประเทศฟิลิปปินส์

## [[ไฟล์:Tennis pictogram.svg|30px]] เทนนิส

นักกีฬาเทนนิสจากประเทศไทยที่ได้รับโควตามีดังนี้

## [[ไฟล์:Weightlifting pictogram.svg|30px]] ยกน้ำหนัก

นักกีฬายกน้ำหนักของไทยมีคุณสมบัติเข้าแข่งขันรายการต่อไปนี้

;ชาย

;หญิง

## อ้างอิง

หมวดหมู่:ประเทศไทยในโอลิมปิกฤดูร้อน
ไทย
หมวดหมู่:กีฬาไทยในปี พ.ศ. 2559
ปาล์มหางกระรอก

**ปาล์มหางกระรอก** () เป็นปาล์มชนิดเดียวในสกุล *Normanbya* มีถิ่นกำเนิดในออสเตรเลียและเกาะนิวกินี  นิยมปลูกเป็นไม้ประดับ ปัจจุบันมีจำนวนลดลงเนื่องจากการทำลายป่า

ปาล์มหางกระรอกเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10–15 เซนติเมตร คอต้นมีสีเขียวอมเทา ใบรูปขนนกเป็นพวง ทางใบยาว 3 เมตร ใบย่อยออกหลายทิศทาง แผ่กางออก สีเขียวเข้ม ใต้ใบสีเหลือบขาว ช่อดอกแยกเพศอยู่ร่วมต้น ออกใต้คอต้น ยาว 40 เซนติเมตร ผลกลม ขนาด 4 เซนติเมตร เมื่อสุกมีสีส้ม

## อ้างอิง

## แหล่งข้อมูลอื่น
* 
* 

หมวดหมู่:ปาล์ม
หมวดหมู่:ไม้ประดับ
หมวดหมู่:วงศ์ย่อยหมาก
รัฐบาลอิเล็กทรอนิกส์

**รัฐบาลอิเล็กทรอนิกส์**  () หรือชื่ออื่นเช่น *รัฐอิเล็กทรอนิกส์* *รัฐบาลออนไลน์, รัฐบาลอินเทอร์เน็ต, รัฐบาลดิจิทัล* เป็นการนำระบบเทคโนโลยีสารสนเทศเข้ามาช่วยในการบริหารด้านงานบริการสาธารณะของภาครัฐ (e-Public Service) 

## ขอบข่าย
รัฐบาลอิเล็กทรอนิกส์ หรือ รัฐอิเล็กทรอนิกส์ มีขอบข่ายทั้งหมด 4 ขอบข่าย ดังนี้ 
# การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ หน่วยงานภาครัฐ หรือรัฐบาลของรัฐอื่น (government to governments: G2G) 
# การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ ประชาชน (government to citizens: G2C)
# การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ บุคลากรในหน่วยงาน/องค์การ (government to employees: G2E)
# การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ องค์การธุรกิจ (government to businesses: G2B)

ในขอบข่ายทั้งสี่ขอบข่ายเป็นรูปแบบสำคัญของการนำเทคโนโลยีสารสนเทศเข้ามาช่วยในการบริหารงานด้านงานบริการสาธารณะ ภายใต้รัฐบาลอิเล็กทรอนิกส์ ซึ่งจะมีความเกี่ยวข้องที่สำคัญนโยบายสาธารณะ และมีความสำคัญต่อการนำนโยบายสาธารณะไปปฏิบัติ

## อ้างอิง


หมวดหมู่:การบริหารรัฐกิจ
คณะเภสัชศาสตร์ มหาวิทยาลัยธรรมศาสตร์

**คณะเภสัชศาสตร์ มหาวิทยาลัยธรรมศาสตร์** ตั้งอยู่ในบริเวณมหาวิทยาลัยธรรมศาสตร์ เป็นคณะเภสัชศาสตร์คณะที่ 19 จัดตั้งขึ้นเพื่อผลิตเภสัชกร ให้เพียงพอกับความต้องการของประเทศ คณะเภสัชศาสตร์เป็นหนึ่งในคณะที่มีการแข่งขันในระบบแอดมิดชั่นสูงที่สุดในมหาวิทยาลัยธรรมศาสตร์

## ประวัติ
คณะเภสัชศาสตร์ มหาวิทยาลัยธรรมศาสตร์ ได้รับการจัดตั้ง เมื่อวันที่ 30 เมษายน พ.ศ. 2555 ได้รับการรับรองจากสภาเภสัชกรรมเมื่อวันที่ 19 มีนาคม พ.ศ. 2556 และเริ่มดำเนินการรับนักศึกษาเข้าศึกษา ในหลักสูตรเภสัชศาสตรบัณฑิต ในปี พ.ศ. 2556 มีจำนวนนักศึกษารวม 23 คน

## สาขาวิชา
​คณะเภสัชศาสตร์ ​มหาวิทยาลัยธรรมศาสตร์ ประกอบด้วย 2 สาขาวิชา ดังต่อไปนี้
* สาขาวิชาวิทยาศาสตร์เภสัชกรรม (Pharmaceutical Sciences)
* สาขาวิชาการบริบาลเภสัชกรรม (Pharmaceutical Care)

## ทำเนียบคณบดี
รายนามคณบดีคณะเภสัชศาสตร์ มหาวิทยาลัยธรรมศาสตร์ ตั้งแต่ก่อตั้งจนถึงปัจจุบันมีดังนี้

## หลักสูตรการศึกษา
ปัจจุบัน คณะเภสัชศาสตร์ มหาวิทยาลัยธรรมศาสตร์ จัดการเรียนการสอนหลักสูตรการศึกษาในสาขาวิชา อันได้แก่

## อ้างอิง

## ดูเพิ่ม
* มหาวิทยาลัยธรรมศาสตร์
* คณะเภสัชศาสตร์

## แหล่งข้อมูลอื่น
* มหาวิทยาลัยธรรมศาสตร์ 
* คณะเภสัชศาสตร์ มหาวิทยาลัยธรรมศาสตร์ 
* สถานปฏิบัติการเภสัชชุมชน คณะเภสัชศาสตร์ มหาวิทยาลัยธรรมศาสตร์

ธรรมศาสตร์
หมวดหมู่:หน่วยงานในมหาวิทยาลัยธรรมศาสตร์
ส้มแปะ

**ส้มแปะ **หรือ**ส้มปี้**  อยู่ในวงศ์ Ericaceae ภาษากะเหรี่ยงเรียก เส่อแบละ ไม้ยืนต้น ใบเดี่ยว ก้านใบสั้น สีแดงอ่อนหรือเขียว ดอกช่อ ก้านช่อดอกมีขนปกคลุม มีกาบหุ้มช่อสีแดงเข้ม ดอกย่อยเป็นดอกสมบูรณ์เพศ กลีบดอกสีขาวหรือสีชมพูอ่อน ผลสด มีหลายเมล็ด อ่อนเป็นสีเขียว แก่เป็นสีแดงเข้ม ยอดอ่อน กินสดกับน้ำพริกหรือใส่ในแกงปลา มีรสเปรี้ยว ผลสุกรับประทานได้ เนื้อไม้สับเป็นชิ้นๆ ตากให้แห้ง ใช้เป็นไส้บุหรี่ขี้โย
## อ้างอิง
* ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
หมวดหมู่:ผลไม้
หมวดหมู่:สกุลบลูเบอร์รี
วรรณกรรมล้อ

[thumb|240px|นักแสดงตลก ชาร์ลี แชปลิน แสดงเป็น[อดอล์ฟ ฮิตเลอร์|ฮิตเลอร์ ในบทบาทเบาสมอง ในภาพยนตร์เสียดสีเรื่อง  *[[เดอะเกรตดิกเทเตอร์]]* (1940)]]

**วรรณกรรมล้อ** () เป็นชิ้นงานที่สร้างขึ้นเพื่อเลียนแบบ ล้อเลียน หรือออกความเห็นต่อชิ้นงานดั้งเดิม ประเด็น ผู้เขียน รูปแบบ หรือเป้าหมายอื่น ๆ โดยจะเป็นการเลียนแบบเชิงเสียดสีหรือแฝงนัย นักทฤษฎี ลินดา ฮัตเชียน ให้ความหมายว่า "วรรณกรรมล้อ คือการเลียนแบบ แต่ไม่จำเป็นต้องเป็นการล้อเลียนข้อความเสมอไป" นักวิจารณ์อีกท่านหนึ่ง ไซมอน เด็นทิธ นิยามวรรณกรรมล้อว่า "การประกอบกิจใด ๆ เชิงวัฒนธรรมที่เลียนแบบ พาดพิงอีกผลงานหรือการประกอบกิจหนึ่งอย่างมีศิลปะ" วรรณกรรมล้อพบได้ในศิลปะหรือวัฒนธรรม รวมถึง วรรณกรรม ดนตรี (แม้ว่าก่อนหน้านี้ "วรรณกรรมล้อ" ในดนตรีจะมีความหมายแตกต่างออกไป) แอนิเมชัน วิดีโอเกม และภาพยนตร์

นักเขียนและนักวิจารณ์ จอห์น โกรส สังเกตในหนังสือ Oxford Book of Parodies ของเขาว่าวรรณกรรมล้อดูจะเฟื่องฟูในดินแดนระหว่าง แพสติช ("ผลงานอีกแบบของศิลปิน โดยไม่มีเนื้อหาเสียดสี") และ เบอร์เลสก์ (ซึ่งหลอกเกี่ยวกับชิ้นงานวรรณกรรมชั้นสูงและดัดแปลงให้ดูต่ำลง) ขณะเดียวกับ หนังสือ *[[Encyclopédie]]*  ของเดอนี ดีเดอโร แยกความแตกต่างระหว่างวรรณกรรมล้อกับเบอร์เลสก์ว่า "วรรณกรรมล้อที่ดีคือการขบขันที่ทำให้บุคคลที่มีสติปัญญาเฉลียวฉลาดและไร้มลทินรู้สึกสนุกสนานได้ ส่วนเบอร์เลสก์เป็นการเล่นตลกร้ายที่ทำให้คนรู้สึกพอใจเท่านั้น" จากประวัติศาสตร์ เมื่อสูตรสำเร็จเริ่มน่าเบื่อ อย่างเช่นในกรณีละครประโลมโลกเกี่ยวกับศีลธรรมในยุค 1910 ยังคงเป็นได้แค่วรรณกรรมล้อ ดังที่เรื่องสั้นของบัสเตอร์ คีตันเคยล้อเลียนไว้

## อ้างอิง


หมวดหมู่:การเสียดสี
เชกอิตออฟ

**เชกอิตออฟ** () อาจหมายถึง

* "เชกอิตออฟ" (เพลงมารายห์ แครี), 2005
* "เชกอิตออฟ" (เพลงเทย์เลอร์ สวิฟต์), 2014
แบลนช์ คอบบ์

**แบลนช์ อาร์ริงตัน คอบบ์** (; 8 กันยายน พ.ศ. 2443 – 1 พฤษภาคม พ.ศ. 2558) เป็นชาวอเมริกันที่มีอายุมากกว่า 110 ปี ในตอนที่เธอเสียชีวิต เธอเป็นบุคคลที่มีอายุมากที่สุดในโลกเป็นอันดับ 7 และเป็นบุคคลที่มีอายุมากที่สุดตลอดกาลอันดับที่ 50 เธอเสียชีวิตเมื่อวันที่ 1 พฤษภาคม พ.ศ. 2558 ด้วยอายุ 114 ปี

## อ้างอิง

หมวดหมู่:ชาวอเมริกันที่มีอายุเกิน 110 ปี
หมวดหมู่:ผู้หญิงที่มีอายุเกิน 110 ปี
หมวดหมู่:บุคคลจากรัฐจอร์เจีย
ชูการ์

**ชูการ์** () ในภาษาอังกฤษ หมายถึง **[[น้ำตาล]]** สารที่กินได้ชนิดหนึ่ง

**ชูการ์** อาจหมายถึง

## บุคคล
* ชูการ์ เรย์ เลนเนิร์ด นักมวยชาวอเมริกัน

## ดนตรี
### เพลง
* "ชูการ์" (เพลงโฟล ไรเดอ), 2009
* "ชูการ์" (เพลงมารูนไฟฟ์), 2015, ของมารูนไฟฟ์ จากอัลบั้ม *ไฟฟ์*
การเลียนแบบ

**การเลียนแบบ** **การลอกแบบ** หรือ **การเอาอย่าง** เป็นพฤติกรรมขั้นสูงที่คนคนหนึ่งสังเกตและทำตามพฤติกรรมของอีกคนหนึ่ง การเลียนแบบเป็นการเรียนรู้จากสังคมรูปแบบหนึ่ง ซึ่งนำไปสู่ "การพัฒนาประเพณี และวัฒนธรรมอย่างมากที่สุด การเรียนรู้นี้ถ่ายโอนข้อมูล (พฤติกรรม, กิจวัตร) ระหว่างคนกลุ่มหนึ่งและคนรุ่นต่อมาโดยไม่จำเป็นต้องถ่ายทอดทางพันธุกรรม" คำว่าการเลียนแบบ อาจนำไปใช้ได้ในหลายบริบท ตั้งแต่การฝึกฝนสัตว์ จนถึงความสัมพันธ์ระหว่างประเทศ

## อ้างอิง

หมวดหมู่:พฤติกรรมนิยม
หมวดหมู่:การคัดลอก
แบดซ์ (วงดนตรี)

**แบดซ์** (อังกฤษ: Badz) เป็นวงดนตรีร็อคหญิงล้วน ภายใต้สังกัด จีโนม เร็คคอร์ด (ในเครือ อาร์เอส) เจ้าของเพลงฮิต "ไม่ขอเป็นคนสุดท้าย"
## ประวัติ
การรวมตัวกันตั้งวงดนตรีหญิงทริโอ ในนามของ **BADZ** มี ฝาแฝดอย่าง “พลอย ธัญญา จันทร์โอชา” และ “น้องเพลิน นิฏฐา จันทร์โอชา” โดยสาวเพลินรับหน้าที่เล่นเบส พลอยเล่นกีตาร์ และ ได้ นิค นิติญา อ่ำสกุล ร้องนำ แนวดนตรีและแฟชั่นการแต่งตัวที่มีกลิ่นอาย­ของความเป็นพังก์อยู่นิดๆ

เริ่มมีผลงานเพลงชุดแรกและชุดเดียวกับทางค่าย จีโนม เร็คคอร์ด ในเครือของบริษัท อาร์เอส โปรโมชั่น เมื่อปี พ.ศ. 2549 โดยใช้ชื่อชุดว่า "Badz" โดยที่มาของชื่อวง แบดซ์ หมายถึงผู้หญิงซ่าๆ อันมีที่มาจากบุคลิกกวนๆ สนุกสนาน รวมไปถึงการแต่งตัวซึ่งเน้นสีขาวและดำเป็นหลัก โดยแนวเพลงในอัลบั้มเป็นแบบป็อปร็อค แต่เพิ่มสีสันให้โดดเด่นด้วยการผสมกลิ่นของดนตรีแนวพังก์เข้าไป ดูแลการทำงานอัลบั้มนี้โดย ปอนด์ - ธนา ลวสุต

เปิดตัวด้วยเพลงจังหวัสนุกๆ เพลง "อยากเจอเธอเหลือเกิน" แต่เพลงที่ทำให้เป็นที่รู้จักคือ "ไม่ขอเป็นคนสุดท้าย"

## สมาชิก
**แบดซ์** (Badz) ประกอบสมาชิกทั้งหมด 3 คนด้วยกันคือ **นิค - นิติญา อ่ำสกุล** (ร้องนำ) ซึ่งผ่านการประกวดร้องเพลงและได้รับรางวัลจากเวที สตาร์ ชาเลนจ์ ปี 2003, **พลอย - ธัญญา จันทร์โอชา** (กีตาร์) และ **เพลิน - นิฏฐา จันทร์โอชา** (เบส) สองพี่น้องฝาแฝดเป็นบุตรีของ ฯพณฯ พลเอกประยุทธ์ จันทร์โอชา อดีตผู้บัญชาการทหารบก อดีตหัวหน้าคณะรักษาความสงบแห่งชาติ อดีตนายกรัฐมนตรี อดีตรัฐมนตรีว่าการกระทรวงกลาโหม และ องคมนตรี คนปัจจุบัน

## ผลงาน
### สตูลดิโออัลบั้ม

## อ้างอิง
* เปิดใจ “Badz” 1 นักร้องเสียงดี กับ 2 นักดนตรีฝาแฝด ความลงตัวในแนวป๊อบร็อคเจือกลิ่นพังค์ 
* อัลบั้ม แบดซ์	- แบดซ์
* ยลลีลานักดนตรีสาวพังก์สุดเท่ “พลอย-เพลิน” ลูกสาวแฝดของ “บิ๊กตู่” 
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีป็อปสัญชาติไทย
วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2004

**วอลเลย์บอลในโอลิมปิกรอบคัดเลือก ระดับโลกและโซนเอเชีย 2004** () เป็นการแข่งขันวอลเลย์บอลเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2004

## ทีมที่เข้าแข่งขัน
*
*
*
*
*
*
*
*

## การตัดสิน
ระบบการแข่งขันเป็นแบบพบกันหมด แล้วตัดสินจากคะแนนรวมทั้งหมด

## ผลการแข่งขัน
;8 พฤษภาคม

----
;9 พฤษภาคม

----
;11 พฤษภาคม

----
;12 พฤษภาคม

----
;14 พฤษภาคม

----
;15 พฤษภาคม

----
;16 พฤษภาคม

----

## รางวัล
***ทำคะแนนยอดเยี่ยม**: 
***ตบยอดเยี่ยม**: 
***บล็อกยอดเยี่ยม**: 
***เสิร์ฟยอดเยี่ยม**: 
***รับลูกตบยอดเยี่ยม**: 
***เซ็ตยอดเยี่ยม**: 
***รับลูกเสิร์ฟยอดเยี่ยม**: 

## อ้างอิง
* FIVB Results

หมวดหมู่:วอลเลย์บอลในปี พ.ศ. 2547
วอลเลย์บอล
บิลล์ เอลเลอร์ริงตัน

**วิลเลียม "บิลล์" เอลเลอร์ริงตัน** (; 30 มิถุนายน พ.ศ. 2466 – 4 เมษายน พ.ศ. 2558) เป็นนักฟุตบอลชาวอังกฤษ ผู้ที่เคยลงเล่นให้กับฟุตบอลทีมชาติอังกฤษ 2 ครั้ง และอังกฤษ บี 1 ครั้ง และเขายังใช้เวลาค้าแข้งส่วนใหญ่กับสโมสรฟุตบอลเซาแธมป์ตัน ในตำแหน่งกองหลัง

พ่อของเขาซึ่งมีชื่อว่า บิลล์ เหมือนกัน ยังเป็นนักฟุตบอลของสโมสรฟุตบอลมิดเดิลส์โบโรและสโมสรฟุตบอลเนลสัน ในตำแหน่งกองหลังด้วย

## อ้างอิง

หมวดหมู่:บุคคลจากเซาแทมป์ตัน
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นในฟุตบอลลีกอังกฤษ
เคอนิกเส็กก์ ซีซีเอ็กซ์

**เคอนิกเส็กก์ ซีซีเอ็กซ์** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวามอเตอร์โชว์ ค.ศ. 2006 

ซีซีเอ็กซ์ เป็นโปรเจกต์ที่ทางบริษัทต้องการวางขายสู่ตลาดระดับโลก จึงมีการออกแบบตัวรถตามกฎหมายสากลทั้งเรื่องระบบความปลอดภัยและอัตราการปล่อยคาร์บอนไดออกไซด์กับสิ่งแวดล้อม โดยได้ใช้เครื่องยนต์ใหม่ ซึ่งเดิมใช้เครื่องยนต์ 4.7 ลิตร V8 ของฟอร์ด เปลี่ยนเป็นเครื่องขนาด 4.7 ลิตร V8 ซูเปอร์ชาร์จ ทวิน ของเคอนิกเส็กก์ ซึ่งสามารถให้แรงม้าได้ถึง 795 ตัว (806 PS; 593 kW) และแรงบิดสูงสุดที่ 920 นิวตัน·เมตร (679 ปอนด์·ฟุต) เมื่อใช้กับน้ำมันเบนซิน 91 จนในที่สุดซีซีเอ็กซ์ก็สามารถเจาะเข้าสู่ตลาดสหรัฐอเมริกาได้สำเร็จ ยิ่งไปกว่านี้รถยังได้รับรางวัล รถกรีนเอ็กโซติกที่ดีที่สุด (Best Performing Green Exotic) จากนิตยสารดูปองต์รีจิสทรี (duPont Registry) และรางวัลหนึ่งในสิบรถที่สวยที่สุดจากนิตยสารฟอบส์

ชื่อของ "ซีซีเอ็กซ์" เป็นตัวย่อของ "*Competition Coupé X*" โดย X หมายถึง การเฉลิมฉลอง 10 ปี (X ในตัวเลขโรมันหมายถึง 10) ของการออกรถคันแรกของบริษัท คือรุ่น ซีซี

## รุ่น
* CCXR: เป็นรุ่นปรับแต่งต่อจาก ซีซีเอ็กซ์เดิม มีการใช้เครื่องยนต์ที่ใช้น้ำมัน E85 และ E100 ทำให้เป็นมิตรกับสิ่งแวดล้อมขึ้น
* CCXR Edition/CCX Edition: เปิดตัวในงานเจนีวามอเตอร์โชว์ ค.ศ. 2008 มีการพัฒนาความจุเครื่องยนต์ เป็น 4.8 ลิตร จากเดิมที่ 4.7 ลิตร
* CCXR Trevita: เป็นรุ่นจำกัดจำนวน คำว่า "ทรีวิตา" ในภาษาสวีเดน แปลว่า "Three whites" ซึ่งหมายถึงจำนวนที่ผลิต คือ 3 คันเท่านั้น เป็นหนึ่งในรุ่นที่มีราคาจำหน่ายสูงที่สุดในโลก ด้วยราคาจำหน่ายที่ 4,850,000 ดอลลาร์ หรือประมาณ 145 ล้านบาท

## ข้อมูลเทคนิค
[300px|thumb|right|ท้ายซีซีเอ็กซ์อาร์ ณ กรุง[ลอนดอน]]

## อ้างอิง

## แหล่งข้อมูลอื่น

* 
* เว็บไซต์อย่างเป็นทางการ
* Unofficial Koenigsegg Registry

หมวดหมู่:รถสปอร์ต
หมวดหมู่:รถเคอนิกเส็กก์
พรรคชาติสกอต

**พรรคชาติสกอต** () เป็นพรรคการเมืองชาตินิยมสกอตและสังคม-ประชาธิปไตยในประเทศสกอตแลนด์ พรรคฯ สนับสนุนและรณรงค์เรียกร้องเอกราชของสกอตแลนด์ เป็นพรรคการเมืองใหญ่สุดอันดับสามตามสมาชิกภาพในสหราชอาณาจักร รองจากพรรคแรงงานและพรรคอนุรักษนิยม และเป็นพรรคใหญ่สุดในประเทศสกอตแลนด์ จำนวนสมาชิกของพรรคฯ มีมากกว่าสี่เท่าของจำนวนสมาชิกพรรคอนุรักษนิยมสกอต แรงงานสกอตและเสรีประชาธิปไตยสกอตรวมกัน หัวหน้าพรรคชาติสกอตคนปัจจุบันคือฮัมซา ยูซาฟ ซึ่งเข้ามาแทนที่นิโคลา สเตอร์เจียน หลังจากการเลือกตั้งหัวหน้าพรรคในเดือนมีนาคม ค.ศ. 2023

พรรคฯ ก่อตั้งในปี 2477 จากการวมพรรคชาติสกอตแลนด์ (National Party of Scotland) และพรรคชาวสกอต (Scottish Party) มีผู้แทนในรัฐสภาอย่างต่อเนื่องนับแต่วินนี อีวิง (Winnie Ewing) ชนะการเลือกตั้งซ่อมแฮมิลตันปี 2510 เมื่อมีรัฐสภาสกอตในปี 2542 พรรคฯ กลายเป็นพรรคการเมืองใหญ่สุดอันดับสอง โดยเป็นพรรคฝ่ายค้านอยู่สองสมัย พรรคฯ เถลิงอำนาจในการเลือกตั้งทั่วไปปี 2550 ตั้งรัฐบาลเสียงข้างน้อย ก่อนชนะการเลือกตั้งปี 2554 หลังจากนั้น พรรคฯ ตั้งรัฐบาลเสียงข้างมากครั้งแรกของประเทศสกอตแลนด์

ในปี 2558 พรรคฯ เป็นพรรคการเมืองใหญ่สุดในแง่สมาชิกภาพ สมาชิกรัฐสภาสกอต สมาชิกรัฐสภาและสมาชิกสภาท้องถิ่น โดยมีสมาชิกกว่า 115,000 คน สมาชิกรัฐสภาสกอต 64 คน สมาชิกรัฐสภา 55 คนและสมาชิกสภาท้องถิ่น 424 คน คิดรวมเป็น 2% ของประชากรชาวสกอตทั้งหมด ปัจจุบัน พรรคฯ ยังมี 2 ที่นั่งในรัฐสภายุโรป ซึ่งอยู่ในกลุ่มเดอะกรีน/พันธมิตรเสรียุโรป (Greens/EFA) พรรคฯ เป็นสมาชิกของพันธมิตรเสรียุโรป

## อ้างอิง

ช
หมวดหมู่:สหราชอาณาจักร
หมวดหมู่:พรรคการเมืองในประเทศสกอตแลนด์
หมวดหมู่:ก่อตั้งในปี พ.ศ. 2477
หมวดหมู่:เอกราชสกอต
อนันต์ ดาบเพ็ชรธิกรณ์

**อนันต์ ดาบเพ็ชรธิกรณ์**  เดิมทีชื่อเล่น **โน้ต** เป็นมือกลองวงแคลช ปัจจุบันเป็นนักร้องนำวงเฉด

## ประวัติ
### เกิด
อนันต์เกิดเมื่อวันที่ 24 มกราคม พ.ศ. 2525 จบการศึกษาระดับมัธยมจาก โรงเรียนราชวินิตบางแก้ว ในพระบรมราชูปถัมภ์ และระดับอุดมศึกษาจาก จากคณะมนุษยศาสตร์สื่อสารมวลชน มหาวิทยาลัยรามคำแหง 

### เข้าสู่วงการเพลง

อนันต์และเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย มอร์ มิวสิค และเปลี่ยนชื่อมาเป็น แคลช

### ประสบอุบัติเหตุ
อนันต์ประสบอุบัติเหตุรถมอเตอร์ไซค์พลิกคว่ำเมื่อวันที่ 26 กรกฎาคม พ.ศ. 2549 ระหว่างไปเล่นคอนเสิร์ตที่จังหวัดเชียงใหม่ ส่งผลให้ได้รับบาดเจ็บสาหัส ต้องเข้ารับการรักษากายภาพบำบัดเป็นเวลาหลายเดือน ทำให้วงแคลชต้องใช้ โอ๊ป - เพิ่มศักดิ์ พิสิษฐ์สังฆการ มาตีกลองไฟฟ้าแทนอนันต์ที่กำลังฟื้นฟูร่างกายในอัลบั้ม แครชชิง

### แคลชยุบวง ยักษ์กับสุ่มไปทำวงเฉด

หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ ทำให้อนันต์และสุกฤษณ์ ศรีเปารยะ มือเบส ไปฟอร์มวงเฉดกับแบน, เล้ง และเหมี่ยว

ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น   นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน

## ผลงาน
### ในนามวงแคลช

# One พ.ศ. 2544
# ซาวด์เชก พ.ศ. 2546
# เบรนสตรอม พ.ศ. 2547
# อีโมชัน พ.ศ. 2548
# แครชชิง พ.ศ. 2549
# ร็อกออฟเอจเจส พ.ศ. 2551
# ไนน์มิสยูทู พ.ศ. 2553

### ในนามวงเฉด
# ทางแห่งฝัน
# รอพี่ก่อน
# อย่ามาเยอะ
### ในนามวงทรูปทาวเวอร์
# ขอโทษ

## ชีวิตส่วนตัว
ชีวิตส่วนตัว ยักษ์คบหาดูใจกับแฟนสาวได้ 5 ปี จึงได้จดทะเบียนสมรสกันแบบเรียบง่าย                         ในวันที่ 18 พฤศจิกายน 2561 และมีลูกชาย 2 คน ชื่อน้องน่านฟ้า และ น้องเต็มฟ้า

อนันต์และเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม

## อ้างอิง

หมวดหมู่:นักตีกลอง
หมวดหมู่:นักดนตรีจากกรุงเทพมหานคร
หมวดหมู่:บุคคลจากเขตหนองแขม
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
การผูกขาด

**การผูกขาด** () เกิดเมื่อบุคคลหรือวิสาหกิจหนึ่งเป็นผู้ผลิตรายเดียวของโภคภัณฑ์อย่างหนึ่ง (ต่างจากการผูกขาดการซื้อ (monopsony) ซึ่งเกี่ยวข้องกับการควบคุมตลาดเพื่อซื้อสินค้าและบริการของบุคคลหรือวิสาหกิจหนึ่ง และการผูกขาดโดยผู้ขายเพียงน้อยราย (oligopoly) ซึ่งประกอบด้วยบุคคลหรือวิสาหกิจไม่กี่รายครอบงำอุตสาหกรรมหนึ่ง) ฉะนั้น การผูกขาดจึงมีลักษณะขาดการแข่งขันทางเศรษฐกิจเพื่อผลิตสินค้าหรือบริการ ขาดสินค้าทดแทนที่อยู่รอดได้ และการมีราคาผูกขาดสูงเกินต้นทุนเพิ่มต่อหน่วยของสถานธุรกิจมาก ซึ่งนำสู่กำไรผูกขาดสูง กริยา "ผูกขาด" หมายถึง กระบวนการซึ่งบริษัทได้มาซึ่งความสามารถเพิ่มราคาหรือตัดคู่แข่ง ในทางเศรษฐศาสตร์ การผูกขาดเป็นผู้ขายรายเดียว ในวิชากฎหมาย การผูกขาด คือ สถานธุรกิจซึ่งมีอำนาจทางตลาดอย่างสำคัญ นั่นคือ อำนาจตั้งราคาสูงเกินจนทำให้ปริมาณส่วนเกินในสังคมต่ำลง แม้การผูกขาดอาจเป็นธุรกิจขนาดใหญ่ แต่ขนาดมิใช่ลักษณะของการผูกขาด ธุรกิจขนาดเล็กยังอาจมีอำนาจเพิ่มราคาในอุตสาหกรรม (หรือตลาด) ขนาดเล็กได้

การผูกขาดอาจเกิดขึ้นได้โดยสภาพเนื่องจากมีการแข่งขันจำกัด เพราะอุตสาหกรรมนั้นต้องใช้ทรัพยากรสูงและต้องมีราคาดำเนินการสูง (เช่น ระบบทางรถไฟ) ขณะที่บางคนเสนอว่าเทคโนโลยีได้เปลี่ยนแปลงสภาพของการแข่งขันทางเศรษฐกิจในทางที่โน้มเอียงให้เกิดภาวะผู้ชนะกินรวบมากขึ้น

## อ้างอิง


หมวดหมู่:โครงสร้างตลาดและการกำหนดราคา
หมวดหมู่:ปัญหาเศรษฐกิจ
เปาโรติส

**เปาโรติส** (; ) เป็นปาล์มชนิดเดียวในสกุล *Acoelorrhaphe* มีถิ่นกำเนิดในอเมริกากลาง, ตอนใต้ของเม็กซิโก, แคริบเบียน, โคลอมเบีย, บาฮามาส และตอนใต้ของรัฐฟลอริดา นิยมปลูกเป็นไม้ประดับ ชื่อสกุลของเปาโรติสมาจากภาษากรีก แปลว่า "ไม่มีราฟี"

เปาโรติสเป็นปาล์มกอ สูงได้ถึง 8 เมตร ลำต้นมีเส้นผ่านศูนย์กลาง 10 เซนติเมตร มีแผ่นใยคลุมและทางใบแห้งติดแน่น ใบรูปพัด ขอบใบจักเว้าลึกเกือบถึงสะดือ แผ่นใบกางเกือบครึ่งวงกลม กว้าง 80 เซนติเมตร ใต้ใบมีนวลสีขาว ก้านใบยาว 1 เมตร มีหนามที่ขอบก้าน ช่อดอกสมบูรณ์เพศ ออกระหว่างกาบใบ ยาว 1.2 เมตร ผลกลมขนาด 1.2 เซนติเมตร เมื่อสุกมีสีส้ม

## อ้างอิง

## แหล่งข้อมูลอื่น
* 
* 
* ''Acoelorrhaphe wrightii'' - Environmental Horticulture

หมวดหมู่:ปาล์ม
หมวดหมู่:วงศ์ย่อยลาน
หมวดหมู่:ไม้ประดับ
เลฟ ลาร์เซิน

**เลฟ ฮอลเกอร์ ลาร์เซิน** (; 27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด

## อ้างอิง

หมวดหมู่:นักการทูตชาวนอร์เวย์
หมวดหมู่:บุคคลจากสตาวังเงอร์
หมวดหมู่:เสียชีวิตจากอุบัติเหตุทางการบินในทวีปเอเชีย
มอริซ แฟลนากัน

**เซอร์มอริซ แฟลนากัน** (; 17 ตุลาคม พ.ศ. 2471 – 7 พฤษภาคม พ.ศ. 2558) เป็นผู้ก่อตั้งเอมิเรตส์แอร์ไลน์ และเป็นรองประธานกรรมการบริษัทเดอะเอมิเรตส์กรุ๊ป

เขาเสียชีวิตเมื่อวันที่ 7 พฤษภาคม พ.ศ. 2558 ในบ้านของเขาที่กรุงลอนดอน โดยสาเหตุธรรมชาติ ด้วยอายุ 86 ปี

## อ้างอิง

หมวดหมู่:นักธุรกิจชาวอังกฤษ
หมวดหมู่:บุคคลจากดูไบ
หมวดหมู่:บุคคลจากเทศมณฑลแลงคาเชอร์
หมวดหมู่:บุคคลจากเกรเทอร์แมนเชสเตอร์
หมวดหมู่:ศิษย์เก่าจากมหาวิทยาลัยลิเวอร์พูล
อีฟ ไอ เวอร์ ยู

***อีฟ ไอ เวอร์ ยู*** () คือ สตูดิโออัลบั้มเดี่ยวชุดที่สาม ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 8 กันยายน พ.ศ. 2554 อัลบั้มนี้มีเพลงที่ได้รับความนิยม ได้แก่ เพลง "หนึ่งคนพิเศษ" , "รักตัวเองก็พอ"

## ข้อมูลอัลบั้ม
อัลบั้ม ***I Were You*** เป็นผลงานอัลบั้มเดี่ยวชุดที่ 3 ของ พัดชา เอนกอายุวัฒน์ เป็นอัลบั้มรวมซิงเกิลที่ผ่านมาตลอดเวลา 3 ปี มีทั้งหมด 6 เพลง จำหน่ายพร้อมกับดีวีดีคาราโอเกะ และรวมเรื่องสั้นจากปลายปากกาของพัดชา

## รางวัลที่ได้รับ

ในปี พ.ศ. 2555 พัดชา ได้รับการเสนอชื่อเข้าชิงรางวัล "ศิลปินหญิงเดี่ยวยอดเยี่ยม" จากงานประกาศรางวัลคนตรี สีสันอะวอร์ดส์ ครั้งที่ 24 ประจำปี 2554	จากอัลบั้มนี้ 




## รายชื่อเพลง

## ทีมงานอัลบั้ม
* Executive Production Director - อาจกิจ สุนทรวัฒน์
* Commercial Director - พัฒนี จริยะธนา
* Marketing Director - ศิริกัลญา โรจนานัญญ์
* Creative Marketing Team - อมรา พรหมณะ คณิตตา นุกูลศรีนวล
* Sales Manager - Sponsorship - ธนาพรรณ ภูษณวรรณ
* Sales Executive - Distribution - วันชนะ พงษ์ขวัญ
* Artist Mangement - เทพโยธิน สุวรรณกองกุล
* Stylist - Silbing by Otto Apichartvorasilp
* Design & Art Direction by - 'Ductstore the design guru
* Photographer - พันสิริ สิริเวชพันธุ์
* Prop - Huuyaowstudio
* Album Mastering by - ปณต สมานไพสิฐ

## ชาร์ตเพลงในอัลบั้ม

## อ้างอิง

หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มเพลงแนวป็อป
หมวดหมู่:อัลบั้มเพลงของค่ายทรูแฟนเทเชีย
ทอม ยอร์ก

**ทอมัส เอ็ดเวิร์ด** "**ทอม**" **ยอร์ก** () เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์

ยอร์กเกิดเมื่อปี 1968  ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กมีชื่อเสียงและ เรดิโอเฮด ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์

## อ้างอิง

หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักดนตรีออลเทอร์นาทิฟร็อก
หมวดหมู่:บุคคลจากเทศมณฑลนอร์แทมป์ตันเชอร์
หมวดหมู่:บุคคลจากเทศมณฑลออกซฟอร์ดเชอร์
แบรนดี โรดส์

**แบรนดี อเล็กซิส โรดส์** (Brandi Alexis Rhodes) เกิดวันที่ 23 มิถุนายน ค.ศ. 1983 เป็นผู้ประกาศบนเวทีและนางแบบชาวอเมริกัน อดีตโฆษกผู้ประกาศของดับเบิลยูดับเบิลยูอีในชื่อ **อีเดน** (Eden) และยังเป็นภรรยาของโคดี โรดส์

## แชมป์และรางวัล
* **[[DDT Pro-Wrestling]]**
** Ironman Heavymetalweight Championship (1 time)
* ***[[Pro Wrestling Illustrated]]***
** Ranked No. 50 of the top 100 female wrestlers in the *[[PWI Women's 100]]* in 2019

## อ้างอิง

## แหล่งข้อมูลอื่น

*
* 
* 

หมวดหมู่:ผู้ประกาศนักมวยปล้ำอาชีพ
หมวดหมู่:นางแบบอเมริกัน
พระเจ้าสุริยวงศาธรรมิกราช

**พระเจ้าสุริยวงศาธรรมิกราช** หรือเจ้าสุริยะ พระราชโอรสองค์สุดท้องของพระเจ้าวรวงศาธรรมิกราชประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าเขตุภูเขาควายและได้ยกทัพเข้ามาตีเวียงจันทน์ ใน พ.ศ. 2181 (ค.ศ. 1638) และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา​

หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี

พระองค์ได้มีการทำศึกสงครามครั้งใหญ่กับอาณาจักรอยุธยาอยู่หลายครั้ง และสุดท้ายล้านช้างเป็นฝ่ายชนะ ส่งผลให้อยุธยาสูญเสียเสบียงและกำลังพลไปอย่างมหาศาลกับการทำสงครามพ่ายแพ้ต่อล้านช้างซึ่งส่งผลให้อยุธยาบอบช้ำอย่างหนักไม่สามารถขยายอิทธิพลไปยังหัวเมืองอื่น ๆ ได้อีก อีกทั้งยังสูญเสียประเทศราชภายใต้อำนาจบางแห่งอีกด้วย นอกจากนี้ท่านยังนำทัพล้านช้างได้ไปตีเมืองพวนและกวาดต้อนไทพวนเข้ามาไว้ในเวียงจันทน์เป็นจำนวนมากที่สุดเท่าที่เคยมีมา อีกทั้งยังมีเมืองเชียงรุ่งเข้ามาสวามิภักดิ์ขอเป็นเมืองขึ้นกับท่านอีกด้วย

พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด

พระองค์ทรงเป็น 1 ใน 4 วีรกษัตริย์หรือมหาราชของประเทศลาว เนื่องจากทรงรักษาเอกราชอาณาจักรลาวจากกรุงศรีอยุธยาได้

## พระราชสันตติวงศ์
ทรงมีราชบุตรราชธิดากับพระเทวี3องค์คือ 

* เจ้าราชบุตร
* เจ้านางกุมารีลงท่า
* เจ้านางสุมังคลา

นอกจากนี้ท่านยังมีพระธิดานามว่า หม่อมคำแล หรือมีอีกพระนามว่า นางคำ ซึ่งได้เสกสมรสกับเจ้าอินทกุมาร ซึ่งสืบเชื้อสายมาจากราชวงศ์เชียงรุ่ง ซึ่งได้อพยพเข้ามาพึ่งพระบรมโพธิสมภารของพระเจ้ากรุงล้านช้างเมื่อครั้งเสียเมืองเชียงรุ่งให้จีนฮ่อ มีบุตรร่วมกัน พระนามว่า เจ้าองค์คำ ซึ่งต่อมาได้เป็นกษัตริย์องค์ที่ 2 แห่งล้านช้างหลวงพระบางและเป็นเจ้าผู้ครองแคว้นเชียงใหม่ในภายหลัง

## อ้างอิง
*พิกุล สมัครไทย. “พระเจ้าสุริยวงศาธรรมิกราช มหาธรรมิกราชแห่งยุคทองของล้านช้าง.” ใน กิตติพงษ์ ประพันธ์ (บก.), ''บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน”''
*มหาบุนมี เทบสีเมือง. *ความเป็นมาของชนชาติลาว เล่ม 2 อาณาจักรลาวล้านช้างตอนต้น*. แปลโดย ไผท ภูธา. กรุงเทพฯ: สุขภาพใจ. 2554.หน้า 334-349  
*https://th.m.wikisource.org/wiki/พงศาวดารล้านช้าง

หมวดหมู่:พระมหากษัตริย์ล้านช้าง
หมวดหมู่:มหาราชแห่งอาเซียน
มิชิมะ

**มิชิมะ** () เป็นนครในจังหวัดชิซูโอกะ ประเทศญี่ปุ่น ตั้งอยู่บริเวณตอนบนของคาบสมุทรอิซุบริเวณเชิงภูเขาฟูจิ

## แหล่งข้อมูลอื่น

* 

หมวดหมู่:นครในจังหวัดชิซูโอกะ
เคอนิกเส็กก์ อาเกียรา

**เคอนิกเส็กก์ อาเกียรา** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เป็นรุ่นต่อของ ซีซีเอ็กซ์/ซีซีอาร์เอ็กซ์ คำว่า "อาเกียรา" เป็นคำกริยา (v.) ภาษาสวีเดน ซึ่งแปลว่า กระทำ หรือ ให้เกิดการกระทำ

อาเกียรา ได้รับการเสนอชื่อเป็น รถไฮเปอร์คาร์แห่งปี ค.ศ. 2010 (Hypercar of the Year in 2010) โดยนิตยสารท็อปเกียร์

## ข้อมูลจำเพาะ
### เครื่องยนต์และระบบส่งกำลัง
เดิมทางค่ายเคอนิกเส็กก์ได้มีการพัฒนาเครื่องยนต์ของบริษัทมาแทนที่เครื่องยนต์ 4.7 ลิตร V8 ของฟอร์ด ซึ่งได้นำไปใช้กับรุ่นซีซีเอ็กซ์เป็นครั้งแรก และต่อมาก็ได้พัฒนาเครื่องยนต์ต่อซึ่งมีความจุ 5.0 ลิตร ชนิด ทวิน-เทอร์โบ V8 ซึ่งสามารถให้กำลังได้ถึง 940 แรงม้า (701 กิโลวัตต์) ที่ 6900 รอบ/นาที และแรงบิดสูงสุดที่ 1,100 นิวตัน·เมตร (810 ปอนด์·ฟุต) ที่ 4000 รอบ/นาที โดยเครื่องยนต์มีน้ำหนักเพียง 197 กิโลกรัม (434 ปอนด์) สำหรับระบบส่งกำลัง ใช้เกียร์ดูอัลคลัทซ์แบบแพทเดิลชิฟท์ 7 จังหวะ (7-speed dual clutch with paddle shifters)

### สมรรถนะภาพ
thumb|300px|right|เคอนิกเส็กก์ วัน:1 ในงานเจนีวามอเตอร์โชว์ 2014
**อัตราเร่ง**
*0–100 กม./ชม. (0–62 ไมล์/ชม.) ใน 2.8 วินาที
*0–200 กม./ชม.(0–124 ไมล์/ชม.) ใน 8.9 วินาที
*0–300 กม./ชม. (0–186 ไมล์/ชม.) ใน 14.53 วินาที
ความเร็วสูงสุดสามารถทำได้มากกว่า 420 กม./ชม. (260 ไมล์/ชม.)

## รุ่นย่อย
### อาเกียรา อาร์
อาเกียรา อาร์ (Agera R) เปิดตัวในเดือนมีนาคม ค.ศ. 2011 ที่งานเจนีวามอเตอร์โชว์ อาเกียรา อาร์ ยังใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบ แต่เพิ่มแรงม้าเป็น 1,124 ตัว (1,140 PS; 838 kW) สามารถทำอัตราเร่ง 0-100 กม./ชม. ได้ใน 2.8 วินาที และความเร็วสูงสุดที่ 418 กม./ชม. (260 ไมล์/ชม.) ทำให้เป็นรถที่เร็วที่สุดอันดับที่ 3 ของโลกประจำปี ค.ศ. 2014

### อาเกียรา เอส
ในปี ค.ศ. 2013 เคอนิกเส็กก์ ได้เปิดตัว โมเดล อาเกียรา เอส (Koenigsegg Agera S) 2014 สำหรับราคาขาย อาเกียรา เอส ได้ถูกขายที่สิงคโปร์ ในราคา 4.2 ล้านดอลลาร์ หรือเป็นเงินไทยราว 126 ล้านบาท

### วัน:1
เคอนิกเส็กก์ วัน:1 (Koenigsegg One:1) เปิดตัวครั้งแรกในเดือนมีนาคม ค.ศ. 2014 ที่งานเจนีวามอเตอร์โชว์ ซึ่งจะผลิตเพียง 6 คันนอกเหนือจากคันที่ใช้โชว์ในงาน โดยทั้งหมดได้ขายไปหมดแล้ว 

สำหรับเครื่องยนต์ยังคงใช้เครื่องยนต์ 5.0 ลิตร (305 ลบ.นิ้ว) V8 ทวิน-เทอร์โบเดิม แต่พัฒนาแรงม้าเป็น 1,341 ตัว (1,360 PS; 1,000 kW) ที่ 7500 รอบ/นาที และแรงบิด 1,371 นิวตัน·เมตร (1,011 ปอนด์·ฟุต) ที่ 6000 รอบ/นาที

## อ้างอิง

## แหล่งข้อมูลอื่น

* เว็บไซต์อย่างเป็นทางการ

หมวดหมู่:รถสปอร์ต
หมวดหมู่:รถเคอนิกเส็กก์
สหภาพอิสรชน

**สหภาพอิสรชน** (; ) เป็นพรรคการเมืองในอินโดนีเซียซึ่งสนับสนุนอดีตรัฐมนตรีว่าการกระทรวงการคลัง ศรี มุลยานี อินทราวาตีพรรคนี้ก่อตั้งเมื่อ 2 พฤษภาคม พ.ศ. 2554 ในจาการ์ตาโดยนักกิจกรรมจากความสามัคคีแห่งประชาชนอินโดนีเซียเพื่อความยุติธรรม (Solidaritas Masyarakat Indonesia untuk Keadilan) พรรคนี้ต้องการสนับสนุนอินดราวาตีขึ้นเป็นประธานาธิบดีในพ.ศ. 2557 อย่างไรก็ตาม พรรคล้มเหลวในกระบวนการยืนยันที่กระทรวงกฏหมายและสิทธิมนุษยชน พรรคได้ยื่นอุทธรณ์ต่อศาลรัฐธรรมนูญ ซึ่งศาลได้มีคำตอบมาในวันที่ 4 สิงหาคม พ.ศ. 2554 ซึ่งศาลได้ให้พรรคปฏิบัติตามกฎหมายพรรคการเมืองให้มีตัวแทนทั้งใน 33 จังหวัด พรรคต้องรอถึง 22 สิงหาคม พ.ศ. 2554 จึงได้ตัวแทนครบทุกจังหวัด และได้ผ่านกระบวนการลงทะเบียนในวันที่ 22 กันยายน พ.ศ. 2554 

## อ้างอิง

หมวดหมู่:ขบวนการทางการเมืองในประเทศอินโดนีเซีย